# Изпит по "Основи на програмирането" – 10 и 11 Март 2018

## Задача 3. Слот Машина

Вашата задача е да напишете програма, за да разрешите следния проблем:

От конзолата се подават последователно три **двойки** от **символ** и **цяло число** и трябва да се изведе на конзолата **комбинацията** от символи, които са се образували след като сме събрали съответно **числото** и **ASCII кода** на придружаващия го символ. Има обаче и два частни случая, в които може да приключи играта:

* Ако получите крайна комбинация от три поредни седмици (“**777**”) печелите големия джакпот и играта приключва
* Ако получите крайна комбинация от три поредни маймунски а-та (“**@@@**”), означава че автоматично губите играта

Подборът на символи от ASCII таблицата ще бъде от **32-ри** до **126-ти** символ **включително**.

От следния линк можете да видите всички нужни за задачата символи: [ASCII Table](http://www.asciitable.com/)

### Вход

От конзолата се четат шест реда:

* **символ n** – първият начален символ от **32-ри** до **126-ти** символ от ASCII таблицата **включително**
* **число n1** – броят на промените по ASCII кода на **n – цяло число в диапазона [1… 93]**
* **символ m** – вторият начален символ от **32-ри** до **126-ти** символ от ASCII таблицата **включително**
* **число m1** – броят на промените по ASCII кода на **m – цяло число в диапазона [1… 93]**
* **символ k** – третият начален символ от **32-ри** до **126-ти** символ от ASCII таблицата **включително**
* **число k1** – броят на промените по ASCII кода на **k – цяло число в диапазона [1… 93]**

### Изход:

Да се отпечата на конзолата **комбинацията** от променените символи или някой от частните случаи, посочени по-горе.

### Примерен вход и изход

|  |  |  |
| --- | --- | --- |
| **Вход** | **Изход** | **Обяснения** |
| a 2 a 3 a 4 | cde | ASCII кодът на ‘a’ е равен на 97, към него добавяме 2, което изглежда така: 97+2=99, който резултат отговаря на ASCII кода на символа ‘c’.След това отново имаме символа ‘a’ с ASCII код 97, добавяме към него 3: 97+3=100, който резултат отговаря на ASCII кода на символа ‘d’ и последната сметка, която трябва да направим е към ASCII кода на третия символ да добавим третото въведено число, което е 4, което изглежда така: 97+4=101, който резултат отговаря на ASCII кода на ‘e’.И като резултат получаваме “cde”. |
| ?  1  = 3  9  7 | @@@  !!! YOU LOSE EVERYTHING !!! | ASCII кодът на ‘?’ е равен на 63, към него добавяме 1, което изглежда така: 63+1=64, който резултат отговаря на ASCII кода на символа ‘@’. След това имаме символа ‘=’ с ASCII код 61, добавяме към него 3: 61+3=64, който резултат отговаря на ASCII кода на символа ‘@’ и последната сметка, която трябва да направим е към ASCII кода на третия символ ‘9’ да добавим третото въведено число, което е 7, което изглежда така: 57+7=64, който резултат отговаря на ASCII кода на ‘@’.И като резултат получаваме “@@@”. |
| /  8  5  2  5  2 | 777 \*\*\* JACKPOT \*\*\* |  |